# விக்கிப்பீடியா:ஆலமரத்தடி/தொகுப்பு127

## இந்திய அளவில் விக்கிப்பீடியா தளங்களில் முன்னேற்றப் பணிகளை செயல்படுத்துதல்

தமிழ் விக்கிப்பீடியாவில் கடந்த 2 ஆண்டுகளாக செயல்படுத்தப்படும் முன்னேற்றப் பணிகளை, இந்திய அளவில் பிற மொழி விக்கிப்பீடியாக்களிலும் செயல்படுத்த CIS-A2K அமைப்பு முன்வந்துள்ளது. இந்த முன்னெடுப்பை தலைமை ஏற்று வழிநடத்துமாறு தமிழ் விக்கிப்பீடியா குமுகாயத்திற்கு இவ்வமைப்பு வேண்டுகோள் வைத்தது. ஒட்டுமொத்த ஒருங்கிணைப்பிற்கான பொறுப்பை தாம் ஏற்பதாகவும் CIS-A2K அமைப்பு தெரிவித்தது. 17-நவம்பர்-2024 அன்று நடந்த இணையவழி கூட்டம் ஒன்றில், தமிழ் விக்கிப்பீடியர்கள் கி.மூர்த்தி, ஸ்ரீ. பாலசுப்ரமணியன், பார்வதிஸ்ரீ, மா. செல்வசிவகுருநாதன், ஜெ. பாலாஜி, நீச்சல்காரன் ஆகியோர் கலந்துகொண்டனர். CIS-A2K அமைப்பின் சார்பாக Pavan Santhosh.S (Program Manager, Access To Knowledge, Centre for Internet and Society), Nitesh Gill (Program Officer, Centre for Internet and Society) ஆகியோர் கலந்துகொண்டனர். இக்கூட்டத்தில் நடத்தப்பட்ட உரையாடலின் இறுதியில், இணைந்து செயல்படுவதற்கான தமது ஒப்புதலை CIS-A2K அமைப்பினரிடம் தமிழ் விக்கிப்பீடியா குமுகாய உறுப்பினர்கள் தெரிவித்தனர். திட்டப் பணிகளை திறம்பட செய்யும் பொருட்டும், முன்னெடுப்பை ஆவணப்படுத்தவும் மேல்-விக்கியில் திட்டப் பக்கம் ஒன்றை துவக்குவதென முடிவெடுக்கப்பட்டது. திட்டப் பக்கம் ஆரம்பிக்கப்பட்ட பிறகு, அப்பக்கத்திற்கான இணைப்பு இங்கு தரப்படும்.  
24-நவம்பர்-2024 அன்று நடந்த தெற்காசிய விக்கிமீடியர்களுக்கான மாதாந்திரக் கூட்டத்தில், இந்த முன்னெடுப்பிற்கான அலுவல்முறை அறிவிப்பை CIS-A2K அமைப்பினர் வெளியிட்டனர். விவரங்களை இங்கு காணலாம்: **South Asia Open Community Call**  
- மா. செல்வசிவகுருநாதன் (பேச்சு) 09:03, 25 நவம்பர் 2024 (UTC)  
:தமிழில் எடுக்கப்பட்ட முன்னெடுப்புகள் பிற இந்திய மொழிகளுக்குப் பரவுவது மகிழ்ச்சி தருகிறது. உங்கள் முன்னெடுப்பிற்குப் பாராட்டுக்கள். -நீச்சல்காரன் (பேச்சு) 09:25, 25 நவம்பர் 2024 (UTC)  
:மகிழ்ச்சி. இந்தக் கூட்டத்திற்கான அறிவிப்பு எங்கே வெளியானது என்று தெரியவில்லை. தெரிந்திருந்தால் நானும் கலந்து கொண்டிருப்பேன். அடுத்து தமிழ் விக்கிப்பீடியர்கள் மாதம் தோறும் நடத்தும் இணையவழிச் சந்திப்பு எப்போது நடைபெறும்? --இரவி (பேச்சு) 15:00, 25 நவம்பர் 2024 (UTC)
::CIS-A2K அமைப்பினருடன் இணைவாக்க முறையில் தொடர்ச்சியாக பணியாற்றி வந்தபோது, இந்திய அளவிலான முன்னேற்றப் பணிகளை ஒருங்கிணைக்கலாம் என அவ்வமைப்பினர் **பரிந்துரைத்தனர்**. நாமும் இதற்கு விருப்பம் தெரிவித்து, இதற்கானப் பணிகளை நவம்பர் மாதத்தில் ஆரம்பிக்கலாம் எனக் கூறியிருந்தோம். நவம்பர் 8 அன்று என்னைத் தொடர்புகொண்டு முதல் கூட்டத்தில் கலந்துகொள்பவர்களின் விவரங்களைக் கேட்டார்கள். அண்மைக் காலங்களில் நிகழ்வுகளை ஒருங்கிணைக்கும் 10 பயனர்களின் பெயர்களைத் தந்தேன். அதனடிப்படையில், கூட்டத்தில் கலந்துகொள்ள 10 பயனர்களுக்கு அழைப்பு விடுக்கப்பட்டு, மேலே குறிப்பிடப்பட்டுள்ளபடி 6 பேர் கலந்துகொண்டோம் (17-நவம்பர்-2024). முன்னெடுப்பினை எவ்விதம் நடத்திச் செல்வது என்பது குறித்தான முதற்கட்டப் பரிந்துரைகளை குமுகாய உறுப்பினர்கள் தெரிவித்தோம். இறுதியாக, மேல்-விக்கியில் திட்டப் பக்கம் ஆரம்பித்து மேற்கோண்டு விரிவாக திட்டமிட்டலாம் என முடிவுசெய்யப்பட்டது. தெற்காசிய விக்கிமீடியர்களுக்கான மாதாந்திரக் கூட்டத்தில், இந்த முன்னெடுப்பு குறித்தான சிறு விளக்கவுரையை நம் குமுகாயமும் CIS-A2K அமைப்பும் இணைந்து வழங்கினோம் (24-நவம்பர்-2024). அலுவல்முறை அறிவிப்பினை CIS-A2K அமைப்பு வெளியிட்டுள்ளதால் தமிழ் விக்கிப்பீடியாவின் ஆலமரத்தடியிலும் அறிவித்தேன்.
::நவம்பர் மாதத்திற்குரிய மாதாந்திர இணையவழிக் கலந்துரையாடல், டிசம்பர் 1 (ஞாயிற்றுக்கிழமை) அன்று நடைபெறும். இக்கூட்டத்தில் இணைவதற்கான விவரங்கள் நவம்பர் 28 அன்று **மாதாந்திர இணையவழிக் கலந்துரையாடல்கள்/2024** எனும் பக்கத்தில் வெளியாகும். - மா. செல்வசிவகுருநாதன் (பேச்சு) 19:52, 25 நவம்பர் 2024 (UTC)
:::விரிவான விவரங்களுக்கு மிக்க நன்றி. வரும் டிசம்பர் 1 கூட்டத்தில் கலந்து கொள்ள நானும் ஆவலாக உள்ளேன். --இரவி (பேச்சு) 11:34, 26 நவம்பர் 2024 (UTC)
::::@Ravidreams நவம்பர் மாதத்திற்குரிய கூட்டத்தில் இணைவதற்கான விவரங்கள் வெளியிடப்பட்டுள்ளன. ஒவ்வொரு மாதமும் செய்வது போன்று, ஆலமரத்தடியிலும் அறிவிப்பினை இட்டுள்ளோம். - மா. செல்வசிவகுருநாதன் (பேச்சு) 13:14, 28 நவம்பர் 2024 (UTC)